title: Komission täytäntöönpanoasetus (EU) 2015/833, annettu 28 päivänä toukokuuta 2015, Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuonnissa komission täytäntöönpanoasetuksella (EU) N:o 1238/2013 käyttöön otettujen polkumyynnin vastaisten toimenpiteiden mahdollista kiertämistä Malesiasta tai Taiwanista lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuonnilla, riippumatta siitä, onko niiden alkuperämaaksi ilmoitettu Malesia tai Taiwan, koskevan tutkimuksen vireillepanosta ja kyseisen tuonnin kirjaamisvelvoitteesta

text:
               29.5.2015

               FI

               Euroopan unionin virallinen lehti

               L 132/60

         KOMISSION TÄYTÄNTÖÖNPANOASETUS (EU) 2015/833,
   annettu 28 päivänä toukokuuta 2015,
   Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuonnissa komission täytäntöönpanoasetuksella (EU) N:o 1238/2013 käyttöön otettujen polkumyynnin vastaisten toimenpiteiden mahdollista kiertämistä Malesiasta tai Taiwanista lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuonnilla, riippumatta siitä, onko niiden alkuperämaaksi ilmoitettu Malesia tai Taiwan, koskevan tutkimuksen vireillepanosta ja kyseisen tuonnin kirjaamisvelvoitteesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1), jäljempänä ’perusasetus’, ja erityisesti sen 13 artiklan 3 kohdan ja 14 artiklan 5 kohdan,
   on ilmoittanut asiasta jäsenvaltioille,
   sekä katsoo seuraavaa:
   A.   PYYNTÖ

               (1)

               Euroopan komissio, jäljempänä ’komissio’, on vastaanottanut perusasetuksen 13 artiklan 3 kohdan ja 14 artiklan 5 kohdan mukaisen pyynnön tutkia Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuonnissa käyttöön otettujen polkumyyntitoimenpiteiden mahdollista kiertämistä ja määrätä kirjattavaksi Malesiasta tai Taiwanista lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuonnin, riippumatta siitä, onko niiden alkuperämaaksi ilmoitettu Malesia tai Taiwan.

               (2)

               Pyynnön esitti 15 päivänä huhtikuuta 2015 SolarWorld AG, kiteisestä piistä valmistettujen aurinkosähkömoduulien ja niiden keskeisten komponenttien (kennot) unionin tuottaja, joka näin ollen on perusasetuksen 13 artiklan 3 kohdassa tarkoitettu asianomainen osapuoli.

         B.   TUOTE

               (3)

               Mahdollisen toimenpiteiden kiertämisen kohteena ovat Kiinan kansantasavallasta peräisin olevat tai lähetetyt kiteisestä piistä valmistetut aurinkosähkömoduulit tai -paneelit ja sen tyyppiset kennot, joita käytetään kiteisestä piistä valmistetuissa aurinkosähkömoduuleissa tai -paneeleissa (kennojen paksuus on enintään 400 mikrometriä), jotka luokitellaan tällä hetkellä CN-koodeihin ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 ja ex 8541 40 90, elleivät ne ole GATT-sopimuksen V artiklan mukaisesti passitusmenettelyssä, jäljempänä ’tarkasteltavana oleva tuote’.

               (4)

               Seuraavat tuotelajit eivät kuulu tarkasteltavana olevan tuotteen määritelmään:

                           —

                           kannettavat aurinkolaturit, joissa on alle kuusi kennoa ja jotka tuottavat sähköä laitteisiin tai lataavat akkuja,

                           —

                           ohutkalvotekniikkaa käyttävät aurinkosähkötuotteet,

                           —

                           kiteisestä piistä valmistetut aurinkosähkötuotteet, jotka on pysyvästi integroitu sähkölaitteisiin, joiden käyttötarkoitus on jokin muu kuin sähkön tuottaminen ja jotka käyttävät integroitujen kiteisestä piistä valmistettujen aurinkokennojen tuottaman sähkön,

                           —

                           moduulit tai paneelit, joiden lähtöjännite on enintään 50 V (tasavirta) ja antoteho enintään 50 W ja joita käytetään yksinomaisesti suoraan akkulatureina järjestelmissä, joissa on samat jännite- ja teho-ominaisuudet.

               (5)

               Tutkimuksen kohteena oleva tuote on sama kuin 3 ja 4 kappaleessa määritelty mutta Malesiasta tai Taiwanista lähetetty tuote, riippumatta siitä, onko sen alkuperämaaksi ilmoitettu Malesia tai Taiwan, ja se luokitellaan tällä hetkellä samoihin CN-koodeihin kuin tarkasteltavana oleva tuote, jäljempänä ’tutkimuksen kohteena oleva tuote’.

         C.   VOIMASSA OLEVAT TOIMENPITEET

               (6)

               Nyt voimassa olevat toimenpiteet, joita ilmeisesti kierretään, ovat neuvoston täytäntöönpanoasetuksella (EU) N:o 1238/2013 (2) käyttöön otetut polkumyyntitoimenpiteet, jäljempänä ’voimassa olevat toimenpiteet’.

         D.   PERUSTEET

               (7)

               Pyyntöön sisältyy riittävä näyttö siitä, että Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontiin sovellettavia polkumyynnin vastaisia toimenpiteitä kierretään tutkimuksen kohteena olevan tuotteen tuonnilla, joka on lähetetty Malesiasta ja Taiwanista.

               (8)

               Esitetty näyttö on seuraava.

               (9)

               Pyynnössä osoitetaan, että Kiinan kansantasavallasta, Malesiasta ja Taiwanista unioniin suuntautuvan vientikaupan rakenteessa on tapahtunut merkittävä muutos sen jälkeen, kun tarkasteltavana olevaa tuotetta koskevat toimenpiteet otettiin käyttöön, ja että kyseiselle muutokselle ei ole olemassa muuta perusteltua syytä kuin tullin käyttöönotto.

               (10)

               Tämä muutos näyttää johtuvan siitä, että tarkasteltavana olevaa tuotetta lähetetään unioniin Malesian ja Taiwanin kautta. Tutkimuksessa tarkastellaan kuitenkin kaikkia käytäntöjä, prosesseja ja toimia, joille ei ole muuta perusteltua syytä tai taloudellista perustetta kuin polkumyyntitullin käyttöönotto.

               (11)

               Lisäksi pyyntö sisältää riittävän näytön siitä, että tarkasteltavana olevan tuotteen tuontiin tällä hetkellä sovellettavien polkumyyntitoimenpiteiden korjaavat vaikutukset ovat heikentyneet sekä määrien että hintojen osalta. Määrältään huomattavan suuri tutkimuksen kohteena olevan tuotteen tuonti näyttää korvanneen tarkasteltavana olevan tuotteen tuonnin. On riittävästi näyttöä siitä, että tutkimuksen kohteena olevan tuotteen tuonti tapahtuu hinnoilla, jotka alittavat nyt voimassa oleviin toimenpiteisiin johtaneessa tutkimuksessa määritetyn vahinkoa aiheuttamattoman hinnan.

               (12)

               Pyynnössä esitetään niin ikään riittävästi näyttöä siitä, että tutkimuksen kohteena olevaa tuotetta myydään polkumyyntihinnoin verrattuna aikaisemmin vahvistettuun normaaliarvoon.

         E.   MENETTELY

               (13)

               Edellä esitetyn perusteella komissio katsoo, että on olemassa riittävä näyttö perusasetuksen 13 artiklan 3 kohdan mukaisen tutkimuksen panemiseksi vireille ja tutkimuksen kohteena olevan tuotteen tuonnin saattamiseksi kirjaamisvelvoitteen alaiseksi perusasetuksen 14 artiklan 5 kohdan mukaisesti riippumatta siitä, onko sen alkuperämaaksi ilmoitettu Malesia tai Taiwan.

         a)   Kyselylomakkeet

               (14)

               Saadakseen tutkimuksensa kannalta välttämättöminä pitämänsä tiedot komissio lähettää kyselylomakkeet tiedossa oleville Malesiassa tai Taiwanissa toimiville viejille/tuottajille ja niiden järjestöille, tiedossa oleville Kiinan kansantasavallassa toimiville viejille/tuottajille ja niiden järjestöille, tiedossa oleville unionin tuojille ja niiden järjestöille sekä Kiinan kansantasavallan, Malesian ja Taiwanin viranomaisille. Tietoja voidaan tarvittaessa pyytää myös unionin tuotannonalalta.

               (15)

               Kaikkien asianomaisten osapuolten olisi joka tapauksessa mahdollisimman pian ja viimeistään tämän asetuksen 3 artiklassa vahvistettujen määräaikojen kuluessa otettava yhteyttä komissioon ja pyydettävä kyselylomake tämän asetuksen 3 artiklan 1 kohdassa vahvistetussa määräajassa, koska tämän asetuksen 3 artiklan 2 kohdassa vahvistettua määräaikaa sovelletaan kaikkiin asianomaisiin osapuoliin.

               (16)

               Kiinan kansantasavallan, Malesian ja Taiwanin viranomaisille ilmoitetaan tutkimuksen vireillepanosta.

         b)   Tietojen kerääminen ja osapuolten kuuleminen

               (17)

               Kaikkia asianomaisia osapuolia pyydetään esittämään näkökantansa kirjallisesti ja toimittamaan asiaa tukevaa näyttöä. Komissio voi lisäksi kuulla osapuolia, jos ne pyytävät sitä kirjallisesti ja osoittavat, että niiden kuulemiseen on olemassa erityisiä syitä.

         c)   Vapautus tuonnin kirjaamisvelvoitteesta tai toimenpiteistä

               (18)

               Tutkimuksen kohteena olevan tuotteen tuonti voidaan vapauttaa kirjaamisvelvoitteesta tai siihen sovellettavista toimenpiteistä perusasetuksen 13 artiklan 4 kohdan mukaisesti silloin, kun tuontiin ei liity toimenpiteiden kiertämistä.

               (19)

               Koska toimenpiteiden mahdollinen kiertäminen tapahtuu unionin ulkopuolella, vapautus voidaan perusasetuksen 13 artiklan 4 kohdan mukaisesti myöntää Malesiassa ja Taiwanissa toimiville tutkimuksen kohteena olevan tuotteen tuottajille, jos ne voivat osoittaa, etteivät ne ole etuyhteydessä (3) yhteenkään toimenpiteiden kohteena olevaan tuottajaan (4), ja jos niiden osalta todetaan, etteivät ne ole osallisina perusasetuksen 13 artiklan 1 ja 2 kohdassa määritellyissä kiertämiskäytännöissä. Tuottajien, jotka haluavat vapautuksen, olisi esitettävä asiaa koskeva pyyntö ja siihen liittyvä näyttö tämän asetuksen 3 artiklan 3 kohdassa asetetussa määräajassa.

         F.   KIRJAAMINEN

               (20)

               Tutkimuksen kohteena olevan tuotteen tuonti olisi perusasetuksen 14 artiklan 5 kohdan mukaisesti määrättävä kirjattavaksi sen varmistamiseksi, että jos tutkimuksessa todetaan toimenpiteitä kierretyn, Malesiasta tai Taiwanista tulevasta tuonnista voidaan kantaa asianmukainen polkumyyntitulli kyseisen tuonnin kirjaamisen aloittamispäivästä lukien.

         G.   TULLI-ILMOITUS

               (21)

               Kiteisestä piistä valmistettuja aurinkosähkömoduuleita ja niiden keskeisiä komponentteja (kennot) koskevat tilastot on yleensä tapana ilmaista watteina. Neuvoston asetuksen (ETY) N:o 2658/87 (5) liitteessä I vahvistetussa yhdistetyssä nimikkeistössä ei kuitenkaan määritellä kiteisestä piistä valmistetuille aurinkosähkömoduuleille ja niiden keskeisille komponenteille (kennot) tällaista lisäyksikköä. Sen vuoksi on tarpeen säätää, että tutkimuksen kohteena olevan tuotteen tuonnin osalta vapaaseen liikkeeseen luovutusta koskevaan ilmoitukseen merkitään kilogrammoina tai tonneina ilmoitetun painon lisäksi wattimäärä. Wattimäärä on ilmoitettava Taric-koodeista 8541409022, 8541409023, 8541409032 ja 8541409033.

         H.   MÄÄRÄAJAT

               (22)

               Moitteettoman hallinnon varmistamiseksi olisi asetettava määräajat, joiden kuluessa

                           —

                           asianomaiset osapuolet voivat ilmoittautua komissiolle, esittää näkökantansa kirjallisesti sekä palauttaa täytetyn kyselylomakkeen tai toimittaa muita tutkimuksessa huomioon otettavia tietoja,

                           —

                           Malesiassa ja Taiwanissa toimivat tuottajat voivat pyytää vapautusta tuonnin kirjaamisvelvoitteesta tai toimenpiteistä,

                           —

                           asianomaiset osapuolet voivat esittää kirjallisen pyynnön tulla komission kuulemiksi.

               (23)

               On syytä huomata, että useimpien perusasetuksessa säädettyjen menettelyjä koskevien oikeuksien käyttö edellyttää osapuolen ilmoittautumista tämän asetuksen 3 artiklassa säädetyssä määräajassa.

         I.   YHTEISTYÖSTÄ KIELTÄYTYMINEN

               (24)

               Jos jokin asianomainen osapuoli kieltäytyy antamasta tai ei toimita tarvittavia tietoja määräajassa tai jos se merkittävällä tavalla vaikeuttaa tutkimusta, päätelmät, jotka voivat olla joko myönteisiä tai kielteisiä, voidaan tehdä käytettävissä olevien tietojen perusteella perusasetuksen 18 artiklan mukaisesti.

               (25)

               Jos todetaan, että asianomainen osapuoli on toimittanut vääriä tai harhaanjohtavia tietoja, näitä tietoja ei oteta huomioon ja niiden sijasta voidaan käyttää käytettävissä olevia tietoja.

               (26)

               Jos asianomainen osapuoli ei toimi yhteistyössä tai toimii vain osittain yhteistyössä ja tästä johtuen päätelmät tehdään käytettävissä olevien tietojen perusteella perusasetuksen 18 artiklan mukaisesti, lopputulos voi olla osapuolen kannalta epäedullisempi kuin siinä tapauksessa, että se olisi toiminut yhteistyössä.

               (27)

               Sitä, että osapuoli ei anna vastaustaan tietokoneavusteisesti, ei pidetä yhteistyöstä kieltäytymisenä, kunhan asianomainen osapuoli osoittaa, että vastauksen esittäminen vaaditussa muodossa aiheuttaisi kohtuutonta ylimääräistä vaivannäköä tai kohtuuttomia lisäkustannuksia. Asianomaisen osapuolen tulisi ottaa välittömästi yhteyttä komissioon.

         J.   TUTKIMUKSEN AIKATAULU

               (28)

               Tutkimus saatetaan päätökseen perusasetuksen 13 artiklan 3 kohdan mukaisesti yhdeksän kuukauden kuluessa tämän asetuksen julkaisemisesta Euroopan unionin virallisessa lehdessä.

         K.   HENKILÖTIETOJEN KÄSITTELY

               (29)

               Tässä tutkimuksessa kerättyjä henkilötietoja käsitellään Euroopan parlamentin ja neuvoston asetuksen (EY) N:o 45/2001 (6) mukaisesti.

         L.   KUULEMISMENETTELYSTÄ VASTAAVA NEUVONANTAJA

               (30)

               Asianomaiset osapuolet voivat ottaa yhteyttä kauppaan liittyvissä menettelyissä kuulemisesta vastaavaan neuvonantajaan. Neuvonantaja on asianomaisten osapuolten ja tutkimuksen suorittavien komission yksiköiden välinen yhteyshenkilö. Neuvonantaja tarkastelee pyyntöjä tutustua asiakirjoihin, asiakirjojen luottamuksellisuutta koskevia kiistoja, määräaikojen pidentämispyyntöjä ja kolmansien osapuolten pyyntöjä tulla kuulluksi. Neuvonantaja voi järjestää yksittäisen asianomaisen osapuolen kuulemisen ja toimia sovittelijana sen varmistamiseksi, että asianomaisten osapuolten puolustautumisoikeus toteutuu täysimääräisesti.

               (31)

               Neuvonantajan kanssa järjestettävää kuulemista koskevat pyynnöt on esitettävä kirjallisesti, ja niissä on ilmoitettava pyynnön perustelut. Tutkimuksen alkuvaiheeseen liittyviä kysymyksiä koskevat kuulemispyynnöt on esitettävä 15 päivän kuluessa tämän asetuksen julkaisemisesta Euroopan unionin virallisessa lehdessä. Myöhemmät kuulemispyynnöt on esitettävä määräajoissa, jotka komissio vahvistaa yhteydenpidossa osapuolten kanssa.

               (32)

               Neuvonantaja järjestää myös tilaisuuksia osapuolten väliselle kuulemiselle, jossa voidaan tuoda esille vastakkaisia näkökantoja ja esittää niihin vastaväitteitä muun muassa seuraavien osalta: kaupan rakenteen muuttuminen, riittävä/riittämätön perusteltu syy tai taloudellinen perustelu kaupan rakenteen muutokselle, voimassa olevien toimenpiteiden korjaavien vaikutusten vaarantuminen ja polkumyynti suhteessa tutkimuksen kohteena olevalle tuotteelle aiemmin määritettyyn normaaliarvoon.

               (33)

               Asianomaiset osapuolet saavat lisätietoja sekä tarkemmat yhteystiedot kuulemismenettelystä vastaavan neuvonantajan verkkosivuilta kauppapolitiikan pääosaston verkkosivustolla: http://ec.europa.eu/trade/trade-policy-and-you/contacts/hearing-officer/,

         ON HYVÄKSYNYT TÄMÄN ASETUKSEN:
   1 artikla
   Pannaan vireille asetuksen (EY) N:o 1225/2009 13 artiklan 3 kohdan nojalla tutkimus sen määrittämiseksi, kierretäänkö täytäntöönpanoasetuksella (EU) N:o 1238/2013 käyttöönotettuja toimenpiteitä tuotaessa unioniin Malesiasta ja Taiwanista lähetettyjä kiteisestä piistä valmistettuja aurinkosähkömoduuleita tai -paneeleita ja sen tyyppisiä kennoja, joita käytetään kiteisestä piistä valmistetuissa aurinkosähkömoduuleissa tai -paneeleissa (kennojen paksuus on enintään 400 mikrometriä), jotka luokitellaan tällä hetkellä CN-koodeihin ex 8501 31 00, ex 8501 32 00, ex 8501 33 00, ex 8501 34 00, ex 8501 61 20, ex 8501 61 80, ex 8501 62 00, ex 8501 63 00, ex 8501 64 00 ja ex 8541 40 90 (Taric-koodit 8501310082, 8501310083, 8501320042, 8501320043, 8501330062, 8501330063, 8501340042, 8501340043, 8501612042, 8501612043, 8501618042, 8501618043, 8501620062, 8501620063, 8501630042, 8501630043, 8501640042, 8501640043, 8541409022, 8541409023, 8541409032, 8541409033), riippumatta siitä, onko niiden alkuperämaaksi ilmoitettu Malesia tai Taiwan.
   Tutkimus ei koske seuraavien unioniin tuontia:

               —

               kannettavat aurinkolaturit, joissa on alle kuusi kennoa ja jotka tuottavat sähköä laitteisiin tai lataavat akkuja,

               —

               ohutkalvotekniikkaa käyttävät aurinkosähkötuotteet,

               —

               kiteisestä piistä valmistetut aurinkosähkötuotteet, jotka on pysyvästi integroitu sähkölaitteisiin, joiden käyttötarkoitus on jokin muu kuin sähkön tuottaminen ja jotka käyttävät integroitujen kiteisestä piistä valmistettujen aurinkokennojen tuottaman sähkön,

               —

               moduulit tai paneelit, joiden lähtöjännite on enintään 50 V (tasavirta) ja antoteho enintään 50 W ja joita käytetään yksinomaisesti suoraan akkulatureina järjestelmissä, joissa on samat jännite- ja teho-ominaisuudet.

         2 artikla
   Tulliviranomaisten on asetuksen (EY) N:o 1225/2009 13 artiklan 3 kohdan ja 14 artiklan 5 kohdan nojalla toteutettava tarvittavat toimenpiteet tämän asetuksen 1 artiklassa yksilöidyn unioniin suuntautuvan tuonnin kirjaamiseksi.
   Tuonnin kirjaamisvelvoite päättyy yhdeksän kuukauden kuluttua tämän asetuksen voimaantulopäivästä.
   Komissio voi asetuksella velvoittaa tulliviranomaiset lopettamaan sellaisten unioniin tuotavien tuotteiden tuonnin kirjaamisen, joiden valmistajat ovat hakeneet vapautusta kirjaamisvelvoitteesta ja joiden osalta on todettu, että ne täyttävät vapautukselle asetetut edellytykset.
   Esitettäessä vapaaseen liikkeeseen luovutusta koskeva ilmoitus sellaisista kiteisestä piistä valmistetuista aurinkosähkömoduuleista ja niiden keskeisistä komponenteista (kennot), jotka luokitellaan tällä hetkellä Taric-koodeihin 8541409022, 8541409023, 8541409032 ja 8541409033, kyseiset Taric-koodit ja tuotujen tuotteiden wattimäärä on merkittävä ilmoituksen asianomaiseen kenttään.
   Jäsenvaltioiden on ilmoitettava kuukausittain komissiolle wattimäärä Taric-koodeista 8541409022, 8541409023, 8541409032 ja 8541409033.
   3 artikla
   1.   Kyselylomakkeet on pyydettävä komissiolta 15 päivän kuluessa tämän asetuksen julkaisemisesta Euroopan unionin virallisessa lehdessä.
   2.   Jotta asianomaisten osapuolten huomautukset voitaisiin ottaa tutkimuksessa huomioon, niiden on ilmoittauduttava komissiolle, esitettävä näkökantansa kirjallisesti ja toimitettava täytetyt kyselylomakkeet tai muut tiedot 37 päivän kuluessa tämän asetuksen julkaisemisesta Euroopan unionin virallisessa lehdessä, ellei toisin ilmoiteta.
   3.   Malesiassa ja Taiwanissa toimivien tuottajien, jotka pyytävät vapautusta tuonnin kirjaamisvelvoitteesta tai toimenpiteistä, on toimitettava asiaa koskeva pyyntö ja siihen liittyvä näyttö samassa 37 päivän määräajassa.
   4.   Asianomaiset osapuolet voivat samassa 37 päivän määräajassa myös pyytää saada tulla komission kuulemiksi.
   5.   Tekijänoikeuksien haltijoiden on sallittava kaupan suojatoimiin liittyvien tutkimusten yhteydessä komissiolle toimitettujen tekijänoikeussuojattujen tietojen käyttö. Jos kyse on tiedoista, joihin kolmannella osapuolella on tekijänoikeuksia, asianomaisten osapuolten on ennen tietojen toimittamista komissiolle pyydettävä tekijänoikeuksien haltijalta nimenomainen lupa, jonka perusteella a) komissio voi käyttää tietoja tässä kaupan suojatoimiin liittyvässä menettelyssä, mukaan luettuna tietojen julkaiseminen Euroopan unionin virallisessa lehdessä, ja b) tietoja voidaan toimittaa tämän tutkimuksen asianomaisille osapuolille.
   6.   Kaikki asianomaisten osapuolten luottamuksellisina toimittamat kirjalliset huomautukset, mukaan lukien tässä asetuksessa pyydetyt tiedot, kyselyvastaukset ja kirjeenvaihto, on varustettava merkinnällä ”Limited” (7). Jos asianomaiset osapuolet pyytävät luottamuksellista käsittelyä, niiden on osoitettava asianmukaiset perustelut asetuksen (EY) N:o 1225/2009 19 artiklan 1 kohdan nojalla.
   7.   Asianomaisten osapuolten, jotka toimittavat luottamuksellisia tietoja, on toimitettava niistä asetuksen (EY) N:o 1225/2009 19 artiklan 2 kohdan mukaisesti ei-luottamukselliset yhteenvedot, jotka varustetaan merkinnällä ”For inspection by interested parties” (asianomaisten tarkasteltaviksi). Näiden yhteenvetojen on oltava riittävän yksityiskohtaiset, jotta luottamuksellisen tiedon sisällöstä olisi saatavissa riittävä käsitys. Jos asianomainen osapuoli ei liitä toimittamiinsa luottamuksellisiin tietoihin ei-luottamuksellista yhteenvetoa, jonka muoto ja laatu vastaavat vaatimuksia, kyseiset luottamukselliset tiedot voidaan jättää huomiotta, paitsi jos asianomaiset osapuolet voivat osoittaa, että tiedoista ei voida tehdä yhteenvetoa. Tällaisissa poikkeuksellisissa olosuhteissa on esitettävä syyt siihen, miksi yhteenveto ei ole mahdollinen.
   8.   Asianomaisten osapuolten on esitettävä kaikki huomautuksensa ja pyyntönsä sähköpostitse, skannatut valtakirjat ja todistukset mukaan luettuina, lukuun ottamatta laajoja vastauksia, jotka on toimitettava CD-ROM-levyllä tai DVD-levyllä henkilökohtaisesti tai kirjattuna kirjeenä. Käyttämällä sähköpostia asianomaiset osapuolet ilmaisevat hyväksyvänsä sähköisiin lähetyksiin sovellettavat säännöt, jotka on julkaistu asiakirjassa ”CORRESPONDENCE WITH THE EUROPEAN COMMISSION IN TRADE DEFENCE CASES” kauppapolitiikan pääosaston verkkosivustolla osoitteessa http://trade.ec.europa.eu/doclib/docs/2011/june/tradoc_148003.pdf. Asianomaisten osapuolten on ilmoitettava nimensä, osoitteensa, puhelinnumeronsa ja voimassa oleva sähköpostiosoitteensa sekä varmistettava, että ilmoitettu sähköpostiosoite on toimiva virallinen yrityksen sähköpostiosoite, jota seurataan päivittäin. Kun yhteystiedot on toimitettu, komissio on yhteydessä asianomaisiin osapuoliin ainoastaan sähköpostitse, jolleivät ne nimenomaisesti pyydä saada kaikkia asiakirjoja komissiolta muulla tavoin tai jollei lähetettävän asiakirjan luonne edellytä sen lähettämistä kirjattuna kirjeenä. Lisäsäännöt ja -tiedot komission kanssa käytävästä kirjeenvaihdosta, mukaan lukien sähköpostitse toimitettavia tietoja koskevat periaatteet, ovat saatavilla edellä mainituista asianomaisten osapuolten kanssa käytävää viestintää koskevista ohjeista.
   9.   Komission yhteystiedot:

               European Commission

               Directorate-General for Trade

               Directorate H

               Office: CHAR 04/039

               1040 Bruxelles/Brussel

               BELGIQUE/BELGIË

               Sähköposti: TRADE-SP-AC-DUMPING-MY-TW@ec.europa.eu

         4 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä toukokuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 343, 22.12.2009, s. 51.

      (2)  Neuvoston täytäntöönpanoasetus (EU) N:o 1238/2013, annettu 2 päivänä joulukuuta 2013, Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia koskevan lopullisen polkumyyntitullin käyttöönotosta ja tässä tuonnissa käyttöön otetun väliaikaisen tullin lopullisesta kantamisesta (EUVL L 325, 5.12.2013, s. 1).

      (3)  Yhteisön tullikoodeksin soveltamista koskevan komission asetuksen (ETY) N:o 2454/93 143 artiklan mukaan henkilöiden katsotaan olevan etuyhteydessä keskenään ainoastaan, jos a) he ovat johtokunnan tai hallintoneuvoston jäseniä toistensa yrityksissä; b) he ovat oikeudelliselta asemaltaan liikekumppaneita; c) toinen on toisen palveluksessa; d) toinen suoraan tai välillisesti omistaa, valvoo tai pitää hallussaan vähintään viittä prosenttia toisen liikkeeseen lasketuista äänioikeutetuista osakkeista tai osuuksista; e) toinen valvoo toista suoraan tai välillisesti; f) kolmas osapuoli valvoo molempia suoraan tai välillisesti; g) he yhdessä valvovat kolmatta osapuolta suoraan tai välillisesti; tai h) he ovat saman perheen jäseniä. Henkilöitä pidetään saman perheen jäseninä ainoastaan, jos heidän suhteensa on jokin seuraavista: i) aviopuolisot, ii) vanhempi ja lapsi, iii) sisarukset (myös puolisisarukset), iv) isovanhempi ja lapsenlapsi, v) setä, eno tai täti ja sisaren tai veljen lapsi, vi) appivanhempi ja vävy tai miniä, vii) langokset, kälykset tai lanko ja käly. (EYVL L 253, 11.10.1993, s. 1). Tässä yhteydessä ’henkilöllä’ tarkoitetaan mitä tahansa luonnollista tai oikeushenkilöä.

      (4)  Jos tuottajat ovat edellä tarkoitetulla tavalla yhteydessä yrityksiin, joihin sovelletaan voimassa olevia toimenpiteitä, vapautus voidaan silti myöntää, jos ei ole näyttöä siitä, että suhde voimassa olevien toimenpiteiden kohteena oleviin yrityksiin luotiin tai sitä käytettiin toimenpiteiden kiertämiseksi.

      (5)  Neuvoston asetus (ETY) N:o 2658/87, annettu 23 päivänä heinäkuuta 1987, Tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

      (6)  Euroopan parlamentin ja neuvoston asetus (EY) N:o 45/2001, annettu 18 päivänä joulukuuta 2000, yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta (EYVL L 8, 12.1.2001, s. 1).

      (7)  ”Limited”-merkinnällä varustettu asiakirja on neuvoston asetuksen (EY) N:o 1225/2009 (EUVL L 343, 22.12.2009, s. 51) 19 artiklassa ja vuoden 1994 GATT-sopimuksen VI artiklan soveltamisesta tehdyn WTO-sopimuksen (polkumyynnin vastainen sopimus) 6 artiklassa tarkoitettu luottamuksellisena pidettävä asiakirja. Se on myös suojattu Euroopan parlamentin ja neuvoston asetuksen (EY) N:o 1049/2001 (EYVL L 145, 31.5.2001, s. 43) 4 artiklan mukaisesti.


title: Komission täytäntöönpanoasetus (EU) 2017/337, annettu 27 päivänä helmikuuta 2017, maissitärkkelyksen valmistuksen jätetuotteiden tuonnista Amerikan yhdysvalloista annetun asetuksen (EY) N:o 1375/2007 muuttamisesta

text:
               28.2.2017

               FI

               Euroopan unionin virallinen lehti

               L 50/42

         KOMISSION TÄYTÄNTÖÖNPANOASETUS (EU) 2017/337,
   annettu 27 päivänä helmikuuta 2017,
   maissitärkkelyksen valmistuksen jätetuotteiden tuonnista Amerikan yhdysvalloista annetun asetuksen (EY) N:o 1375/2007 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 178 artiklan,
   sekä katsoo seuraavaa:

               (1)

               Komission asetuksessa (EY) N:o 1375/2007 (2) vahvistetaan säännökset sen varmistamiseksi, että Yhdysvalloista tuodut maissitärkkelyksen valmistuksen jätetuotteet vastaavat sovittua tariffin määritelmää. Mainitun asetuksen liitteessä I on esitetty Yhdysvaltojen kosteapuristeteollisuuden antaman soveltuvuustodistuksen malli.

               (2)

               Yhtiö, joka vastaanottaa tuottajien toimittamat todistukset ja antaa soveltuvuustodistuksen, on vaihtunut. Sen vuoksi soveltuvuustodistuksessa oleva yhtiön nimi on muutettava.

               (3)

               Ennen tämän asetuksen voimaantuloa annettujen todistusten käytön sallimiseksi olisi vahvistettava asiaa koskeva säännös.

               (4)

               Sen vuoksi asetusta (EY) N:o 1375/2007 olisi muutettava.

               (5)

               Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 1375/2007 liitteessä I oleva soveltuvuustodistuksen malli tämän asetuksen liitteessä olevalla mallilla.
   2 artikla
   Asetuksen (EY) N:o 1375/2007 mukaisesti ennen tämän asetuksen voimaantuloa annetut todistukset ovat edelleen voimassa.
   3 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä helmikuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 347, 20.12.2013, s. 671.

      (2)  Komission asetus (EY) N:o 1375/2007, annettu 23 päivänä marraskuuta 2007, maissitärkkelyksen valmistuksen jätetuotteiden tuonnista Amerikan yhdysvalloista (EUVL L 307, 24.11.2007, s. 5).

      LIITE


title: Komission täytäntöönpanoasetus (EU) N:o 110/2013, annettu 6 päivänä helmikuuta 2013 , nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Gruyère (SMM))

text:
               7.2.2013

               FI

               Euroopan unionin virallinen lehti

               L 36/1

         KOMISSION TÄYTÄNTÖÖNPANOASETUS (EU) N:o 110/2013,
   annettu 6 päivänä helmikuuta 2013,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Gruyère (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 3 kohdan b alakohdan,
   sekä katsoo seuraavaa:

               (1)

               Ranskan hakemus nimityksen ”Gruyère” rekisteröimiseksi suojattuna maantieteellisenä merkintänä (SMM) julkaistiin Euroopan unionin virallisessa lehdessä
                   (2) maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annetun neuvoston asetuksen (EY) N:o 510/2006 (3) 6 artiklan 2 kohdan mukaisesti.

               (2)

               Australia, Uusi-Seelanti sekä Yhdysvaltojen maitotuotteiden vienninedistämisneuvosto (U.S. Dairy Export Council) yhdessä Yhdysvaltojen kansallisen maidontuottajaliiton (National Milk Producers Federation) kanssa ilmoittivat vastustavansa rekisteröintiä asetuksen (EY) N:o 510/2006 7 artiklan 2 kohdan mukaisesti. Vastaväitteet katsottiin voitavan ottaa tutkittaviksi mainitun asetuksen 7 artiklan 3 kohdan nojalla.

               (3)

               Vastaväitteet koskivat sitä, etteivät asetuksen (EY) N:o 510/2006 2 artiklassa säädetyt edellytykset täyty erityisesti siltä osin, ettei nimitys viittaa maantieteelliseen paikkaan. Lisäksi vedottiin nimityksen luonteeseen yleisnimenä sekä haittaan, jota aiheutuisi sellaisille nimille, tavaramerkeille tai tuotteille, jotka olivat olleet laillisesti markkinoilla vähintään viiden vuoden ajan ennen 6 artiklan 2 kohdassa säädettyä julkaisupäivää. Vastaväitteissä esitettiin myös, että kyseisen nimityksen rekisteröinti olisi asetuksen (EY) N:o 510/2006 3 artiklan 3 kohdan säännösten vastainen.

               (4)

               Komissio kehotti 23 päivänä toukokuuta 2011 päivätyillä kirjeillä Ranskaa ja vastaväitteiden esittäjiä sopimaan asiasta keskenään.

               (5)

               Koska vastaväitteiden esittäjien kanssa ei päästy sopimukseen säädetyssä määräajassa, komission on tehtävä päätös.

               (6)

               Vastaväitteen, jonka mukaan nimitys ”Gruyère” on asetuksen (EY) N:o 510/2006 2 artiklan vastainen, osalta on aiheellista täsmentää, että kyseinen nimitys on saman asetuksen 2 artiklan 2 kohdassa tarkoitettu perinteinen nimitys, minkä vuoksi se voidaan rekisteröidä.

               (7)

               Vastaväitteiden esittäjät ovat vedonneet eräisiin seikkoihin, joiden perusteella niiden mukaan on mahdollista todeta, että kyseinen nimitys on yleisnimi. On kuitenkin ilmeistä, että tietyn nimen sisällyttäminen vuonna 1951 tehdyn Stresan yleissopimuksen liitteeseen B ei tarkoita sitä, että kyseisestä nimestä olisi sinänsä tullut yleisnimi. Nimitykseen ”Gruyère” liittyvät tariffikoodit ja muut vastaavanlaiset tekstit puolestaan on tarkoitettu erityisesti tullikäyttöön, minkä vuoksi niillä ei ole minkäänlaista merkitystä teollis- ja tekijänoikeuksien tai kuluttajansuojan kannalta. Toimitetut tiedot, jotka liittyvät erityisesti Gruyère-juuston tuotantoon Euroopan unionin ulkopuolella, eivät myöskään ole merkityksellisiä ottaen huomioon alueellisuusperiaate, jonka nojalla luonnetta yleisnimenä on arvioitava suhteessa EU:n alueeseen.

               (8)

               Homonyymisen nimen rekisteröinti on sallittua edellyttäen, että myöhemmin rekisteröidyn homonyymisen nimen ja jo suojatun nimen välillä on käytännössä riittävä ero. Euroopan unionin ja Sveitsin valaliiton välisen maataloustuotteiden ja elintarvikkeiden alkuperänimitysten ja maantieteellisten merkintöjen suojaa koskevan sopimuksen (4) liitteenä olevan yhteisen julistuksen mukaisesti Ranskaa ja Sveitsiä on kuultu tässä tarkoituksessa tarvittavien ylimääräisten merkintätoimenpiteiden määrittelemiseksi, jotta kuluttajaa ei johdeta harhaan.

               (9)

               Kyseisten kuulemisten perusteella on osoittautunut tarpeelliseksi, että alkuperämaa, tässä tapauksessa Ranska, ilmoitetaan päällysmerkinnöissä samassa kentässä kuin nimitys ”Gruyère” samankokoisin kirjaimin kuin itse nimitys. Lisäksi olisi kiellettävä lippujen, symbolien, tunnusten tai muiden kuvausten käyttö päällysmerkinnöissä, jos se on omiaan johtamaan kuluttajia harhaan erityisesti tuotteen ominaisuuksien tai alkuperän suhteen.

               (10)

               Näiden tietojen perusteella nimitys ”Gruyère” olisi lisättävä suojattujen alkuperänimitysten ja suojattujen maantieteellisten merkintöjen rekisteriin.

               (11)

               Nimityksen ”Gruyère” rekisteröiminen Ranskan osalta tämän asetuksen mukaisesti ei vaikuta Euroopan unionin ja Sveitsin valaliiton välisen sopimuksen 8 artiklan 3 kohdassa tarkoitetun viiden vuoden siirtymäajan myöntämiseen tai kestoon.

               (12)

               Tässä asetuksessa säädetyt toimenpiteet ovat suojattuja maantieteellisiä merkintöjä ja alkuperänimityksiä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Rekisteröidään tämän asetuksen liitteessä oleva nimitys.
   2 artikla
   Päällysmerkinnöissä, jotka sisältävät tämän asetuksen liitteessä mainitun nimityksen, on mainittava alkuperämaa samassa paikassa kuin kyseinen nimitys samankokoisin kirjaimin kuin itse nimitys.
   Kielletään lippujen, symbolien, tunnusten tai muiden kuvausten käyttö päällysmerkinnöissä, jos se on omiaan johtamaan kuluttajia harhaan erityisesti tuotteen ominaisuuksien tai alkuperän suhteen.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä helmikuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 343, 14.12.2012, s. 1.

      (2)  EUVL C 298, 4.11.2010. s. 14.

      (3)  EUVL L 93, 31.3.2006, s. 12.

      (4)  EUVL L 297, 16.11.2011, s. 3.

      LIITE
      Ihmisravinnoksi tarkoitetut perussopimuksen liitteeseen I kuuluvat maataloustuotteet:

         Luokka 1.3   Juustot

      RANSKA
      Gruyère (SMM)


title: Komission täytäntöönpanoasetus (EU) 2015/964, annettu 22 päivänä kesäkuuta 2015, asetuksella (EY) N:o 442/2009 sianliha-alalla avatuissa tariffikiintiöissä 1 päivän lokakuuta ja 31 päivän joulukuuta 2015 väliseksi osakaudeksi vahvistettuun määrään lisättävien määrien vahvistamisesta

text:
               23.6.2015

               FI

               Euroopan unionin virallinen lehti

               L 157/34

         KOMISSION TÄYTÄNTÖÖNPANOASETUS (EU) 2015/964,
   annettu 22 päivänä kesäkuuta 2015,
   asetuksella (EY) N:o 442/2009 sianliha-alalla avatuissa tariffikiintiöissä 1 päivän lokakuuta ja 31 päivän joulukuuta 2015 väliseksi osakaudeksi vahvistettuun määrään lisättävien määrien vahvistamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 188 artiklan 2 ja 3 kohdan,
   sekä katsoo seuraavaa:

               (1)

               Komission asetuksella (EY) N:o 442/2009 (2) avataan vuotuisia tuontitariffikiintiöitä sianliha-alan tuotteiden tuontia varten. Mainitun asetuksen liitteessä I olevassa B osassa vahvistettuja kiintiöitä hallinnoidaan samanaikaisen tarkastelun menetelmän mukaisesti.

               (2)

               Määrät, joista on 1 päivän kesäkuuta ja 7 päivän kesäkuuta 2015 välisenä aikana jätetty tuontitodistushakemukset 1 päivän heinäkuuta ja 30 päivän syyskuuta 2015 väliseksi osakaudeksi, ovat pienempiä kuin käytettävissä olevat määrät. Sen vuoksi olisi määritettävä määrät, joista ei ole jätetty hakemuksia, ja lisättävä kyseiset määrät seuraavaksi kiintiöosakaudeksi vahvistettuun määrään.

               (3)

               Toimenpiteen tehokkuuden varmistamiseksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Määrät, joista ei ole jätetty tuontitodistushakemuksia asetuksen (EY) N:o 442/2009 nojalla ja jotka lisätään 1 päivän lokakuuta ja 31 päivän joulukuuta 2015 väliseksi osakaudeksi vahvistettuun määrään, esitetään tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä kesäkuuta 2015.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  Komission asetus (EY) N:o 442/2009, annettu 27 päivänä toukokuuta 2009, yhteisön tariffikiintiöiden avaamisesta ja hallinnoinnista sianliha-alalla (EUVL L 129, 28.5.2009, s. 13).

      LIITE

                  Järjestysnumero

                  Hakematta jääneet määrät, jotka lisätään 1 päivän lokakuuta ja 31 päivän joulukuuta 2015 väliseksi osakaudeksi käytettävissä oleviin määriin
                  (kg)

                  09.4038

                  8 581 250

                  09.4170

                  1 230 500

                  09.4204

                  1 156 000


title: Komission täytäntöönpanoasetus (EU) N:o 1350/2011, annettu 20 päivänä joulukuuta 2011 , eräiden viljojen tuontitullien väliaikaisesta suspendoinnista markkinointivuonna 2011/2012

text:
               21.12.2011

               FI

               Euroopan unionin virallinen lehti

               L 338/27

         KOMISSION TÄYTÄNTÖÖNPANOASETUS (EU) N:o 1350/2011,
   annettu 20 päivänä joulukuuta 2011,
   eräiden viljojen tuontitullien väliaikaisesta suspendoinnista markkinointivuonna 2011/2012
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 187 artiklan yhdessä 4 artiklan kanssa,
   sekä katsoo seuraavaa:

               (1)

               Unionin viljamarkkinoiden hankintojen helpottamiseksi markkinointivuoden 2011/2012 ensimmäisten kuukausien aikana komission täytäntöönpanoasetuksella (EU) N:o 633/2011 (2) suspendoidaan väliaikaisesti markkinointivuoden 31 päivään joulukuuta 2011 saakka tullit, jotka kannetaan heikko- ja keskilaatuisen tavallisen vehnän osalta asetuksella (EY) N:o 1067/2008 (3) ja rehuohran osalta asetuksella (EY) N:o 2305/2003 (4) avatuissa tuontitariffikiintiöissä.

               (2)

               Markkinointivuoden 2011/2012 loppua koskevien Euroopan unionin viljan markkinanäkymien perusteella voidaan olettaa kiinteiden hintojen säilyvän, kun otetaan huomioon varastojen vähäisyys ja komission tämänhetkiset arviot satovuoden 2011 tosiasiallisesti käytettävissä olevista määristä. Jotta unionin markkinoiden tasapainon kannalta tarkoituksenmukaisten tuontimäärien säilyttäminen olisi helpompaa, näyttää olevan tarpeen varmistaa viljan tuontipolitiikan jatkuvuus säilyttämällä 30 päivään kesäkuuta 2012 tullien väliaikainen suspendointi markkinointivuonna 2011/2012 niiden tuontitariffikiintiöiden osalta, joihin kyseistä toimenpidettä tällä hetkellä sovelletaan.

               (3)

               Toimijoita ei tulisi kuitenkaan rangaista, jos viljojen toimitus unioniin tuotavaksi on jo käynnissä. Tältä osin olisi otettava huomioon kuljetusajat ja annettava toimijoille mahdollisuus luovuttaa viljat vapaaseen liikkeeseen tässä asetuksessa säädetyssä tullien suspendoimismenettelyssä, jos niiden kuljetus suoraan unionin määräpaikkaan on alkanut viimeistään 30 päivänä kesäkuuta 2012. Lisäksi olisi säädettävä siitä, minkälainen todiste on annettava suoraan unionin määräpaikkaan suuntautuvasta kuljetuksesta ja mainitun kuljetuksen alkamispäivästä.

               (4)

               Jotta tuontitodistusten myöntämismenettelyä voidaan hallinnoida tehokkaasti 1 päivästä tammikuuta 2012 alkaen, tämän asetuksen olisi tultava voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

               (5)

               Maatalouden yhteisen markkinajärjestelyn hallintokomitea ei ole antanut lausuntoaan puheenjohtajansa asettamassa määräajassa,

         ON HYVÄKSYNYT TÄMÄN ASETUKSEN:
   1 artikla
   1.   Suspendoidaan markkinointivuoden 2011/2012 osalta CN-koodin 1001 99 00, muiden kuin komission asetuksen (EU) N:o 642/2010 (5) liitteessä II määriteltyjen korkealaatuisten tuotteiden ja CN-koodin 1003 tuotteiden tuontitullit, kun ne tuodaan asetuksilla (EY) N:o 1067/2008 ja (EY) N:o 2305/2003 avatuissa tariffikiintiöissä, joissa kannetaan alennettua tullia.
   2.   Kun tämän artiklan 1 kohdassa tarkoitettujen viljojen kuljetus, joka on aloitettu viimeistään 30 päivänä kesäkuuta 2012, suuntautuu suoraan unionin määräpaikkaan, tullit suspendoidaan edelleen tämän asetuksen mukaisesti luovutettaessa kyseisiä tuotteita vapaaseen liikkeeseen.
   Todiste suoraan unioniin suuntautuneesta kuljetuksesta ja kuljetuksen alkamispäivästä on annettava toimivaltaisen viranomaisen hyväksymällä tavalla alkuperäisen kuljetusasiakirjan perusteella.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 201230 päivään kesäkuuta 2012.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä joulukuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 299, 16.11.2007, s. 1.

      (2)  EUVL L 170, 30.6.2011, s. 19.

      (3)  EUVL L 290, 31.10.2008, s. 3.

      (4)  EUVL L 342, 30.12.2003, s. 7.

      (5)  EUVL L 187, 21.7.2010, s. 5.


title: Komission täytäntöönpanoasetus (EU) N:o 855/2014, annettu 4 päivänä elokuuta 2014 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän vähäisen muutoksen hyväksymisestä (Robiola di Roccaverano (SAN))

text:
               7.8.2014

               FI

               Euroopan unionin virallinen lehti

               L 234/1

         KOMISSION TÄYTÄNTÖÖNPANOASETUS (EU) N:o 855/2014,
   annettu 4 päivänä elokuuta 2014,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän vähäisen muutoksen hyväksymisestä (Robiola di Roccaverano (SAN))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 53 artiklan 2 kohdan toisen alakohdan,
   sekä katsoo seuraavaa:

               (1)

               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti käsitellyt Italian esittämän pyynnön, joka koskee komission asetuksen (EY) N:o 1107/96 (2) sellaisena kuin se on muutettuna komission asetuksella (EY) N:o 1263/96 (3) ja komission asetuksella (EU) N:o 217/2011 (4), mukaisesti rekisteröidyn suojatun alkuperänimityksen ”Robiola di Roccaverano” eritelmän muutoksen hyväksymistä.

               (2)

               Pyynnön tavoitteena on eritelmän muuttaminen kypsytystilojen lämpötilan osalta.

               (3)

               Komissio on käsitellyt kyseessä olevan muutoksen ja katsonut sen olevan perusteltu. Koska muutos on asetuksen (EU) N:o 1151/2012 53 artiklan 2 kohdan kolmannen alakohdan mukaisesti vähäinen, komissio voi hyväksyä sen ilman kyseisen asetuksen 50–52 artiklassa kuvattua menettelyä,

         ON HYVÄKSYNYT TÄMÄN ASETUKSEN:
   1 artikla
   Muutetaan suojatun alkuperänimityksen ”Robiola di Roccaverano” eritelmä tämän asetuksen liitteen I mukaisesti.
   2 artikla
   Konsolidoitu yhtenäinen asiakirja, joka sisältää eritelmän tärkeimmät kohdat, on tämän asetuksen liitteessä II.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 4 päivänä elokuuta 2014.

            Komission puolesta,

            puheenjohtajan nimissä

         Ferdinando NELLI FEROCI

            Komission jäsen

      (1)  EUVL L 343, 14.12.2012, s. 1.

      (2)  EYVL L 148, 21.6.1996, s. 1.

      (3)  EYVL L 163, 2.7.1996, s. 19.

      (4)  EUVL L 59, 4.3.2011, s. 19.

      LIITE I
      Hyväksytään suojatun alkuperänimityksen ”Robiola di Roccaverano” eritelmän muutos seuraavasti:
      Eritelmään sisältyvän tuotantomenetelmään liittyvän kappaleen virke ”Luonnollinen kypsytys tapahtuu varastoimalla tuore tuote asianmukaisiin tiloihin vähintään kolmeksi päiväksi muotteihin laittamisesta 15–20 °C:een lämpötilassa” poistetaan. Tätä muutosta on pyydetty tuottajien tilanteen parantamiseksi, koska tuottajat käyttävät usein samaa tilaa sekä 20–24 °C:een lämpötilan vaativaan tuotantoon että ensimmäiseen kuivatukseen. Eri lämpötilojen ylläpitäminen samassa tilassa on työlästä, niinpä tämä määräys rankaisee pienimpiä juuston valmistajia. Muutosvaatimus perustuu vuosien kuluessa tehtyihin havaintoihin, jotka osoittavat, että poistettavalla määräyksellä ei ole vaikutusta juuston ominaisuuksiin.

      LIITE II
      KONSOLIDOITU YHTENÄINEN ASIAKIRJA
      Maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annettu neuvoston asetus (EY) N:o 510/2006 (1)

      ”ROBIOLA DI ROCCAVERANO”
      EY-N:o: IT-PDO-0317-01185 — 11.12.2013
      SMM () SAN (X)
      1.   Nimi

      ”Robiola di Roccaverano”
      2.   Jäsenvaltio tai kolmas maa

      Italia
      3.   Maataloustuotteen tai elintarvikkeen kuvaus

      3.1   Tuotetyyppi

      Luokka 1.3 Juustot
      3.2   Kuvaus 1 kohdassa nimetystä tuotteesta

      ”Robiola di Roccaverano” SAN -juusto valmistetaan maitohappobakteereilla saostetusta tuoreesta juustomassasta ja kypsytetään tai jälkikypsytetään, ja sitä tuotetaan läpi vuoden.
      SAN-tuote ”Robiola di Roccaverano” on lieriön muotoinen, sileäpintainen, reunoiltaan hieman kohonnut, ja juuston pohja on hieman kovera. Halkaisija on 10–14 cm, korkeus 2,5–4 cm ja paino 250–400 g. Nämä arvot koskevat vähimmäisajan kypsynyttä tuotetta.
      Robiola di Roccaverano -juuston rasva-, proteiini- ja tuhkapitoisuutta koskevat vertailuarvot kolmantena kypsymispäivänä ovat seuraavat:

                  Rasvat: vähintään 40 prosenttia kuiva-aineesta

                  Proteiinit: vähintään 34 prosenttia kuiva-aineesta

                  Tuhka: vähintään 3 prosenttia kuiva-aineesta.

            Robiola di Roccaverano -juuston aistinvaraiset ominaisuudet kypsyysasteesta riippuen ovat seuraavat:

                  Tuore tuote, neljännen ja kymmenennen kypsymispäivän välillä: kuori voi olla ohuen luonnollisen homekerroksen peittämä, joskaan ei aina; ulkopinta voi olla väriltään maidonvalkoinen tai oljenkeltainen; sisus on väriltään maidonvalkoinen; rakenne: kermamaisen pehmeä; maku ja aromi: mieto, maukas ja/tai kevyesti hapan.

                  Kypsä tuote, yhdennestätoista kypsymispäivästä eteenpäin: kuori voi olla ohuen luonnollisen homekerroksen peittämä; ulkopinta on kermanvalkoinen, oljenkeltainen tai kevyesti punertava; sisus on väriltään maidonvalkoinen; rakenne: pehmeä, kypsymisen myötä hieman tiivistynyt, toisinaan kuoren alla oleva maukas kerros on kermamainen.

            Robiola di Roccaverano -juuston aromit ja maut voimistuvat pistäviksi kypsymisen aikana.
      3.3   Raaka-aineet (ainoastaan jalostetut tuotteet)

      Robiola di Roccaverano -juuston valmistukseen on käytettävä Roccaverano ja Camosciata Alpina -rotuihin kuuluvien tai niiden risteytyksestä saatujen vuohien, Pecora delle Langhe -rotuisten lampaiden ja Piemontese- ja Bruna Alpina -rotuisten lehmien tai niiden risteytyksestä saatujen lehmien raakamaitoa, jonka on oltava peräisin yksinomaan tuotantoalueelta. Maito annostellaan seuraavasti: täysrasvainen vuohen raakamaito joko sellaisenaan tai sekoitettuna eri suhteissa siten, että sen osuus on vähintään 50 prosenttia, lehmän- ja/tai lampaanmaitoon, joiden osuus on enintään 50 prosenttia; maidon on oltava peräisin perättäisistä lypsyistä, jotka on suoritettu 24–48 tunnin aikana.
      3.4   Rehu (ainoastaan eläinperäiset tuotteet)

      Vuohien ja lampaiden ravinto perustuu laidunrehuun 1. maaliskuuta ja 30. marraskuuta välisenä aikana sekä tuore- ja/tai kuivarehuun, viljanjyviin, viljaan, palkokasveihin, öljykasveihin ja niistä jalostettuun rehuun. Niitty-, laidun- ja metsälohkot on merkittävä valvontaelimen ylläpitämään rekisteriin. Lehmien ravinto perustuu laiduntamiseen sekä tuore- ja/tai kuivarehuun, viljanjyviin, palkokasveihin, öljykasveihin ja niistä jalostettuun rehuun.
      Eläinten ruokinnassa käytettävän rehun on oltava yli 80-prosenttisesti peräisin tuotantoalueelta. Maissipohjaisen säilörehun käyttö on kiellettyä. Eläinten ravinto ei saa sisältää muuntogeenisiä organismeja. Muilla tuotantoalueilla olevien tilojen maitoa ei saa käyttää.
      3.5   Erityiset tuotantovaiheet, joiden on tapahduttava yksilöidyllä maantieteellisellä alueella

      Robiola di Roccaverano -juuston valmistuksessa käytetty maito on peräisin yksilöidyllä maantieteellisellä alueella kasvatetusta karjasta.
      Sama pätee maidon tuotantoon, jalostukseen ja kypsytykseen.
      3.6   Viipalointia, raastamista, pakkaamista jne. koskevat erityiset säännöt

      Pakkaamisen on tapahduttava tuotantoalueella, koska kyseessä on sisältä pehmeä tuorejuusto ja koska kuoren puuttuminen voi kuivattaa tai hapettaa juuston, tai muuttaa rasvakoostumusta. Lisäksi juuston merkitseminen pysyvästi on mahdotonta tuotantovaiheessa kuoren puuttumisen vuoksi.
      3.7   Merkintöjä koskevat erityiset säännöt

      Kulutukseen saatettaessa juustoon on kiinnitettävä pakkauksen sulkeva tarrasinetti, jossa on tyylitellyn R-kirjaimen sisältävä logo. Ruskealla isolla R-kirjaimella tyylitellyssä graafisessa tunnuksessa on kuvattuna Roccaveranon kunnan historiallista tornia muistuttava sakaraharjainen torni; R-kirjaimen lenkissä on Robiola di Roccaverano -juusto, ja kirjaimen tukijalan alla olevan väriltään vihreän ja vaaleankeltaisen/vaaleanvihreän koristeen on tarkoitus kuvata Langan kukkuloille ominaisia kumpuilevia niittyjä. Tunnusta ympäröi tummanvihreä kehä, jossa on valkoisin suuraakkosin teksti ”ROBIOLA DI ROCCAVERANO” ja keskellä alhaalla tyylitelty pieni valkoinen kukka. Tunnus on painettu valkoiselle pohjalle. Logon alaosaan merkitään tuottajayrityksen tunnistekoodi ja etiketin juokseva numero okranväriselle pohjalle, kun Robiola di Roccaverano -juusto on valmistettu yksinomaan vuohenmaidosta, ja valkoiselle pohjalle, kun juusto on valmistettu sekamaidosta. Etiketissä on aina ehdottomasti ilmoitettava käytettyjen maitotyyppien prosentuaaliset osuudet. Kukin yksittäinen juusto saatetaan kulutukseen kokonaisena, pakattuna ja sinetillä varustettuna.
      4.   Maantieteellisen alueen tarkka rajaus

      Maantieteellinen alue käsittää seuraavien kuntien hallinnolliset alueet: Astin provinssi: Bubbio, Cessole, Loazzolo, Mombaldone, Monastero Bormida, Olmo Gentile, Roccaverano, San Giorgio Scarampi, Serole ja Vesime; Alessandrian provinssi: Castelletto d'Erro, Denice, Malvicino, Merana, Montechiaro d'Acqui, Pareto, Ponti, Spigno Monferrato sekä Erro-joen vasemmalla rannalla sijaitseva osa Cartosion kuntaa.
      5.   Yhteys maantieteelliseen alueeseen

      5.1   Maantieteellisen alueen erityisyys

      Maan pintakerros on savimaata, ja sen alapuolella on merkelipitoinen kerros. Tietyillä alueilla maanpinnan vajoaminen on synnyttänyt hienojakoisten maa-ainesten kasaumia, joissa savikerros on erittäin syvä ja vedensitomiskyky korkea, minkä vuoksi maa on erittäin hedelmällistä. Ilmasto on tyypillinen mannerilmasto, jolle ovat ominaisia hyvin kylmät jaksot, runsaat lumisateet, tiheään vaihtelevat pakkas- ja suojasäät talvisin ja kesäkuun lopussa nopeasti tapahtuva lämpötilan nousu. Sademäärien vaihtelu on vähäistä, ja vuotuisen sademäärän keskiarvo on 300 mm. Vähiten sataa keväisin ja kesäisin, jolloin alueella saattaa olla huomattavan kuivaa. Nämä maaperä- ja ilmasto-olosuhteet vaikuttavat alueen niittyjen ja laidunten rehuntuotantoon. Kasvillisuus on monilajista ja koostuu pääasiassa heinäkasveista (noin 75 %) ja palkokasveista (noin 25 %), joiden lisäksi niityillä on runsaasti mauste- ja lääkekasveja. Pääasiallisia heinäkasveja ovat raiheinät (Lolium spp.), koiraheinä (Dactylis glomerata), natalajit (Festuca spp.), nurmikat (Poa spp.), tuoksusimake jne. Pääasiallisia palkokasveja ovat: mäkiapila (Trifolium montanum), keltamaite (Lotus corniculatus), kärsämöt (Achillea spp.) jne. Lääkekasveista on tuoksusimakkeen lisäksi hyvä mainita erilaiset sarjakukkaiskasvit kuten luonnonvarainen porkkana (Daucus carota carota), pelto-ohdake (Cirsium arvense), salvia (Salvia officinalis), laventeli (Lavandula latifolia), eri timjamilajikkeet (Thymus spp.), tuoksuruuta (Ruta graveolens), koiranruusu (Rosa canina canina) jne. Tämän rehukasvivalikoiman sisältämien ravintoaineiden suhde on luonnostaan tasapainossa hiilihydraattien, proteiinien ja vitamiinien osalta, jolloin lampaiden, vuohien ja nautojen kasvatukseen saatava rehuravinto on korkealaatuista. Lampaat ja vuohet laiduntavat myös metsissä, mikä on tärkeää maaperän suojelun kannalta ja suojaa myös eläimiä kesän kuumuudelta.
      5.2   Tuotteen erityisyys

      Pienikokoinen sisältä pehmeä ja kuoreton valkoinen juusto. Sille on omaleimaista reiätön valkea sisus. Sisuksen koostumus vaihtelee samettimaisesta ja taikinamaisesta tiiviiseen ja kiinteään, mikä tekee juustosta suussasulavan maukkaan. Yrttien ja lääkekasvien aromien ansiosta juustossa on selkeä ja pistävä jälkimaku, joka muistuttaa paahdetun pähkinän ja vuohen tuoksuja.
      5.3   Syy-seuraussuhde, joka yhdistää maantieteellisen alueen seuraaviin: tuotteen laatu tai ominaisuudet (kun kyseessä SAN) tai tuotteen erityislaatu, maine tai muut ominaisuudet (kun kyseessä SMM)

      Robiola di Roccaverano -juuston antamat erityiset tuoksu- ja makuaistimukset liittyvät käytetyn raakamaidon laatuun. Maidon laatuun vaikuttaa kotieläinten rehuravinnon korkea laatu.
      Runsasaromisen kasvillisuuden erityisominaisuudet siirtyvät luonnollisesti myös maitoon, minkä vuoksi Robiola di Roccaverano -juuston tuoksu erottaa sen kaikista muista juustoista.
      Käsikirjoituksessaan vuodelta 1899 Pistone-niminen pappi kertoo Roccaveranon seurakunnan ja alueen kylien historiasta vuosina 960–1860. Poliittisesti kiinnostavista historiallisista tiedoista ilmenee myös talouteen liittyviä seikkoja, jotka korostavat Robiola-juuston merkitystä. Roccaveranossa esimerkiksi järjestettiin vuosittain viidet markkinat, jotka tarjosivat tilaisuuden myydä ulkomaille vietäväksi ”erinomaisia Robiole-juustoja”. Tekstissä puhutaan tarkoituksellisesti ulkomaille viemisestä, koska tuohon aikaan tämä juusto tunnettiin Italian lisäksi myös Ranskassa. Vaikuttaa siis siltä, että Robiola-juustoa ei pidetty aivan tavallisena juustona, vaan erityinen nimitys piti jo sisällään ominaisuuksia, jotka erottivat kyseisen juuston muista juustoista. Käsiteollisesti valmistettua Robiola-juustoa voi säilyttää 6 kuukauden ajan öljyllä täytetyissä lasiruukuissa tai olkien päällä.

         Eritelmän julkaisutiedot

      (Asetuksen (EY) N:o 510/2006 5 artiklan 7 kohta)
      Hallitus on aloittanut kansallisen vastaväitemenettelyn julkaisemalla 10 päivänä heinäkuuta 2013 Italian tasavallan virallisen lehden numerossa 160 Robiola di Roccaverano -juustoa koskevan SAN-muutosehdotuksen.
      Juustontuotantoon liittyvän eritelmän täydellinen teksti on saatavissa verkkosivulta: http://www.politicheagricole.it/flex/cm/pages/ServeBLOB.php/L/IT/IDPagina/3335
      tai
      menemällä suoraan maa- ja metsätalousministeriön etusivulle (www.politicheagricole.it), valitsemalla ensin ”Qualità e sicurezza” (ylhäällä oikealla) ja sen jälkeen ”Disciplinari di Produzione all'esame dell'UE”.

         (1)  EUVL L 93, 31.3.2006, s. 12. Korvattu maataloustuotteiden ja elintarvikkeiden laatujärjestelmistä 21 päivänä marraskuuta 2012 annetulla Euroopan parlamentin ja neuvoston asetuksella (EU) N:o 1151/2012 (EUVL L 343, 14.12.2012, s. 1).


title: Komission täytäntöönpanoasetus (EU) 2015/2380, annettu 16 päivänä joulukuuta 2015, asetuksen (EY) N:o 1484/95 muuttamisesta siipikarjanliha- ja muna-alan sekä muna-albumiinin edustavien hintojen vahvistamisen osalta

text:
               18.12.2015

               FI

               Euroopan unionin virallinen lehti

               L 332/50

         KOMISSION TÄYTÄNTÖÖNPANOASETUS (EU) 2015/2380,
   annettu 16 päivänä joulukuuta 2015,
   asetuksen (EY) N:o 1484/95 muuttamisesta siipikarjanliha- ja muna-alan sekä muna-albumiinin edustavien hintojen vahvistamisen osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 183 artiklan b alakohdan,
   ottaa huomioon tiettyihin maataloustuotteiden jalostuksessa tuotettuihin tavaroihin sovellettavasta kauppajärjestelmästä sekä neuvoston asetusten (EY) N:o 1216/2009 ja (EY) N:o 614/2009 kumoamisesta 16 päivänä huhtikuuta 2014 annetun Euroopan parlamentin ja neuvoston asetuksen (EU) N:o 510/2014 (2) ja erityisesti sen 5 artiklan 6 kohdan a alakohdan,
   sekä katsoo seuraavaa:

               (1)

               Komission asetuksessa (EY) N:o 1484/95 (3) vahvistetaan siipikarjanliha- ja muna-alan sekä muna-albumiinin tuonnissa sovellettavien lisätullien järjestelmän soveltamista koskevat yksityiskohtaiset säännöt ja edustavat hinnat.

               (2)

               Siipikarjanliha- ja muna-alan tuotteiden ja muna-albumiinin edustavien hintojen määrittelyn perustana olevien tietojen säännöllinen tarkastelu osoittaa, että on aiheellista muuttaa tiettyjen tuotteiden edustavat tuontihinnat ottaen huomioon hintojen vaihtelu alkuperän mukaan.

               (3)

               Sen vuoksi asetusta (EY) N:o 1484/95 olisi muutettava.

               (4)

               Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan,

         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 1484/95 liite I tämän asetuksen liitteellä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä joulukuuta 2015.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  EUVL L 150, 20.5.2014, s. 1.

      (3)  Komission asetus (EY) N:o 1484/95, annettu 28 päivänä kesäkuuta 1995, siipikarjanliha- ja muna-alan sekä ovalbumiinin tuonnissa sovellettavien lisätullien järjestelmän soveltamista koskevista yksityiskohtaisista säännöistä ja edustavien hintojen vahvistamisesta sekä asetuksen N:o 163/67/ETY kumoamisesta (EYVL L 145, 29.6.1995, s. 47).

      LIITE

            ”LIITE I

                        CN-koodi

                        Tavaran kuvaus

                        Edustava hinta
                        (euroa/100 kg)

                        3 artiklassa tarkoitettu vakuus
                        (euroa/100 kg)

                        Alkuperä (1)

                        0207 12 10

                        Kananruhot (ns. 70-prosenttista kanaa), jäädytetyt

                        130,1

                        0

                        AR

                        0207 12 90

                        Kananruhot (ns. 65-prosenttista kanaa), jäädytetyt

                        154,5
                        145,7

                        0
                        0

                        AR
                        BR

                        0207 14 10

                        Luuttomat palat, kukkoa tai kanaa, jäädytetyt

                        286,0
                        197,1
                        343,8
                        219,0

                        4
                        32
                        0
                        24

                        AR
                        BR
                        CL
                        TH

                        0207 27 10

                        Kalkkunaa, paloiteltu, luuton, jäädytetty

                        329,9
                        244,7

                        0
                        16

                        BR
                        CL

                        0408 91 80

                        Kuorettomat linnunmunat, kuivatut

                        431,0

                        0

                        AR

                        1602 32 11

                        Kypsentämättömät valmisteet, kukkoa tai kanaa

                        225,1

                        19

                        BR

         (1)  Komission asetuksessa (EU) N:o 1106/2012, annettu 27 päivänä marraskuuta 2012, kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta (EUVL L 328, 28.11.2012, s. 7) vahvistettu maanimikkeistö. Koodi ’ZZ’ tarkoittaa ’muuta alkuperää’.”


title: Komission täytäntöönpanoasetus (EU) 2015/1974, annettu 8 päivänä heinäkuuta 2015, Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista sääntöjenvastaisuuksista Euroopan parlamentin ja neuvoston asetuksen (EU) N:o 1303/2013 nojalla tehtävien ilmoitusten antamistiheydestä ja -tavasta

text:
               10.11.2015

               FI

               Euroopan unionin virallinen lehti

               L 293/20

         KOMISSION TÄYTÄNTÖÖNPANOASETUS (EU) 2015/1974,
   annettu 8 päivänä heinäkuuta 2015,
   Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista sääntöjenvastaisuuksista Euroopan parlamentin ja neuvoston asetuksen (EU) N:o 1303/2013 nojalla tehtävien ilmoitusten antamistiheydestä ja -tavasta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä sekä neuvoston asetuksen (EY) N:o 1083/2006 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1303/2013 (1) ja erityisesti sen 122 artiklan 2 kohdan kuudennen alakohdan,
   sekä katsoo seuraavaa:

               (1)

               Jäsenvaltioiden edellytetään ilmoittavan sääntöjenvastaisuuksista asetuksen (EU) N:o 1303/2013 122 artiklan 2 kohdan nojalla ja komission delegoidun asetuksen (EU) 2015/1970 (2).

               (2)

               Unionin taloudellisia etuja olisi suojattava samalla tavalla riippumatta siitä, mitä rahastoa käytetään niiden tavoitteiden saavuttamiseksi, joiden vuoksi rahasto perustettiin. Sen vuoksi komissiolle annetaan asetuksessa (EU) N:o 1303/2013 sekä asetuksissa (EU) N:o 1306/2013 (3), (EU) N:o 223/2014 (4) ja Euroopan parlamentin ja neuvoston asetuksessa (EU) N:o 514/2014 (5) toimivalta antaa sääntöjä sääntöjenvastaisuuksien ilmoittamisesta. Jotta voidaan varmistaa, että kaikkiin rahastoihin, joita kyseisillä asetuksilla säännellään, sovelletaan samanlaisia sääntöjä, tähän asetukseen on tarpeen sisällyttää samanlaiset säännökset kuin komission täytäntöönpanoasetuksiin (EU) 2015/1975 (6), (EU) 2015/1976 (7) ja (EU) 2015/1977 (8).

               (3)

               Sääntöjenvastaisuustapausten tehokkaan analysoinnin ja yleisen hallinnoinnin varmistamiseksi jäsenvaltioiden edellytetään toimittavan komissiolle säännöllisesti ja hyvissä ajoin tietoja havaituista sääntöjenvastaisuuksista. Unionin taloudellisten etujen suojaamiseksi on tarpeen säätää yhdenmukaiset edellytykset tietojen toimittamiselle erityisesti toimittamistiheyden ja -tavan osalta.

               (4)

               Jotta voidaan välttää sääntöjenvastaisuuden vaikutukset siitä ilmoittavan jäsenvaltion ulkopuolella, jäsenvaltioiden olisi ilmoitettava sääntöjenvastaisuuksista komissiolle viipymättä.

               (5)

               Jotta sähköisten välineiden käytöstä saatavia etuja voitaisiin hyödyntää tietojenvaihdossa täysipainoisesti ja varmistaa samalla tiedonvaihdon turvallisuus, jäsenvaltioiden olisi käytettävä sääntöjenvastaisuuksien hallinnointijärjestelmää (IMS), joka on käytettävissä komission perustamassa petostentorjunnan tietojärjestelmässä.

               (6)

               Jäsenvaltioiden ja komission olisi varmistettava, että sääntöjenvastaisuuksien hallinnointijärjestelmän kautta tapahtuva tietojen siirto suoritetaan turvallisesti ottaen huomioon tietojen käytettävyys, eheys, autenttisuus ja luottamuksellisuus.

               (7)

               Ilmoitettujen tietojen vertailukelpoisuuden varmistamiseksi sääntöjenvastaisuuksista on tarpeen ilmoittaa käyttäen ainoastaan, euroa rahayksikkönä. Niiden jäsenvaltioiden, jotka eivät ole ottaneet euroa käyttöön, on tarpeen määritellä valuuttakurssi, jota käytetään muunnettaessa rahamääriä euroiksi, ja valuuttakurssi, jota käytetään muunnettaessa niitä menoja, joita ei ole kirjattu todentamisviranomaisen tileille.

               (8)

               Tässä asetuksessa säädetyt toimenpiteet ovat asetuksen (EU) N:o 1303/2013 150 artiklan 1 kohdassa tarkoitetun Euroopan rakenne- ja investointirahastojen yhteensovittamisesta vastaavan komitean lausunnon mukaisia.

               (9)

               Koska kyseessä olevasta rahastosta on jo suoritettu maksuja ja sääntöjenvastaisuuksia voi esiintyä, tämän asetuksen säännöksiä olisi sovellettava välittömästi. Tämä asetus tulee sen vuoksi voimaan seuraavana päivänä sen jälkeen, kun se on julkaistu Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Kohde
   Tässä asetuksessa säädetään asetuksen (EU) N:o 1303/2013 122 artiklan 2 kohdan kuudennessa alakohdassa tarkoitetuista sääntöjenvastaisuuksista tehtävien ilmoitusten antamistiheydestä ja -tavasta.
   2 artikla
   Sääntöjenvastaisuuksista tehtävien ilmoitusten antamistiheys
   1.   Jäsenvaltioiden on lähetettävä komissiolle kunkin vuosineljänneksen päättymistä seuraavien kahden kuukauden kuluessa alustava ilmoitus delegoidun asetuksen (EU) 2015/1970 3 artiklassa tarkoitetuista sääntöjenvastaisuuksista.
   2.   Jäsenvaltioiden on lähetettävä komissiolle delegoidun asetuksen (EU) 2015/1970 4 artiklassa tarkoitettu seurantailmoitus mahdollisimman pian asiaa koskevat tiedot saatuaan.
   3.   Jäsenvaltion on ilmoitettava välittömästi komissiolle havaituista tai oletettavasti tapahtuneista sääntöjenvastaisuuksista ja mainittava muut jäsenvaltiot, joita asia koskee, jos sääntöjenvastaisuuksilla on jäsenvaltion alueen ulkopuolelle kohdistuvia vaikutuksia.
   3 artikla
   Tietojen antamistapa
   Delegoidun asetuksen (EU) 2015/1970 3 ja 4 artiklassa tarkoitetut tiedot on lähetettävä sähköisesti käyttäen komission perustamaa sääntöjenvastaisuuksien hallinnointijärjestelmää.
   4 artikla
   Euron käyttö
   1.   Jäsenvaltioiden on ilmoitettava määrät euroina.
   2.   Niiden jäsenvaltioiden, jotka eivät ole ottaneet euroa käyttöön siihen mennessä, kun delegoidun asetuksen (EU) 2015/1970 3 artiklan 2 kohdassa tarkoitettu ilmoitus annetaan, on muunnettava määrät kansallisesta valuutasta euroiksi asetuksen (EU) N:o 1303/2013 133 artiklan mukaisesti tai Euroopan parlamentin ja neuvoston asetuksen (EU) N:o 1299/2013 (9) 28 artiklan mukaisesti, jos kyseistä asetusta sovelletaan. Jos menoja ei ole kirjattu todentamisviranomaisen tileille, on käytettävä alustavan ilmoituksen antamisajankohtana tuoreinta komission kuukausittain sähköisesti julkaisemaa kirjanpitokurssia.
   5 artikla
   Voimaantulo
   Tämä asetus tulee voimaan sitä päivää seuraavana päivänä, jona se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä heinäkuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 347, 20.12.2013, s. 320.

      (2)  Komission delegoitu asetus (EU) 2015/1970, annettu 8 päivänä heinäkuuta 2015, Euroopan parlamentin ja neuvoston asetuksen (EU) N:o 1303/2013 täydentämisestä sääntöjenvastaisuuksien ilmoittamista koskevilla erityissäännöksillä Euroopan aluekehitysrahaston, Euroopan sosiaalirahaston, koheesiorahaston ja Euroopan meri- ja kalatalousrahaston osalta (katso tämän virallisen lehden sivu 1).

      (3)  Euroopan parlamentin ja neuvoston asetus (EU) N:o 1306/2013, annettu 17 päivänä joulukuuta 2013, yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta (EUVL L 347, 20.12.2013, s. 549).

      (4)  Euroopan parlamentin ja neuvoston asetus (EU) N:o 223/2014, annettu 11 päivänä maaliskuuta 2014, vähävaraisimmille suunnatun eurooppalaisen avun rahastosta (EUVL L 72, 12.3.2014, s. 1).

      (5)  Euroopan parlamentin ja neuvoston asetus (EU) N:o 514/2014, annettu 16 päivänä huhtikuuta 2014, turvapaikka-, maahanmuutto- ja kotouttamisrahastoon sekä poliisiyhteistyön, rikollisuuden ehkäisemisen ja torjumisen sekä kriisinhallinnan rahoitusvälineeseen sovellettavista yleisistä säännöksistä (EUVL L 150, 20.5.2014, s. 112).

      (6)  Komission täytäntöönpanoasetus (EU) 2015/1975, annettu 8 päivänä heinäkuuta 2015, Euroopan maatalouden tukirahastoa ja Euroopan maaseudun kehittämisen maatalousrahastoa koskevista sääntöjenvastaisuuksista Euroopan parlamentin ja neuvoston asetuksen (EU) N:o 1306/2013 nojalla tehtävien ilmoitusten antamistiheydestä ja -tavasta (katso tämän virallisen lehden sivu 23).

      (7)  Komission täytäntöönpanoasetus (EU) 2015/1976, annettu 8 päivänä heinäkuuta 2015, vähävaraisimmille suunnatun eurooppalaisen avun rahastoa koskevista sääntöjenvastaisuuksista Euroopan parlamentin ja neuvoston asetuksen (EU) N:o 223/2014 nojalla tehtävien ilmoitusten antamistiheydestä ja -tavasta (katso tämän virallisen lehden sivu 26).

      (8)  Komission täytäntöönpanoasetus (EU) 2015/1977, annettu 8 päivänä heinäkuuta 2015, turvapaikka-, maahanmuutto- ja kotouttamisrahastoa sekä poliisiyhteistyön, rikollisuuden ehkäisemisen ja torjumisen sekä kriisinhallinnan rahoitusvälinettä koskevista sääntöjenvastaisuuksista Euroopan parlamentin ja neuvoston asetuksen (EU) N:o 514/2014 nojalla tehtävien ilmoitusten antamistiheydestä ja -tavasta (katso tämän virallisen lehden sivu 29).

      (9)  Euroopan parlamentin ja neuvoston asetus (EU) N:o 1299/2013, annettu 17 päivänä joulukuuta 2013, Euroopan alueellinen yhteistyö -tavoitteen tukemista Euroopan aluekehitysrahastosta koskevista erityissäännöksistä (EUVL L 347, 20.12.2013, s. 259).


title: Komission täytäntöönpanoasetus (EU) 2016/569, annettu 12 päivänä huhtikuuta 2016, Korean demokraattiseen kansantasavaltaan kohdistuvista rajoittavista toimenpiteistä annetun neuvoston asetuksen (EY) N:o 329/2007 muuttamisesta

text:
               13.4.2016

               FI

               Euroopan unionin virallinen lehti

               L 97/6

         KOMISSION TÄYTÄNTÖÖNPANOASETUS (EU) 2016/569,
   annettu 12 päivänä huhtikuuta 2016,
   Korean demokraattiseen kansantasavaltaan kohdistuvista rajoittavista toimenpiteistä annetun neuvoston asetuksen (EY) N:o 329/2007 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Korean demokraattiseen kansantasavaltaan kohdistuvista rajoittavista toimenpiteistä 27 päivänä maaliskuuta 2007 annetun neuvoston asetuksen (EY) N:o 329/2007 (1) ja erityisesti sen 13 artiklan 1 kohdan d alakohdan,
   sekä katsoo seuraavaa:

               (1)

               Asetuksen (EY) N:o 329/2007 liitteessä IV luetellaan pakotekomitean tai Yhdistyneiden kansakuntien turvallisuusneuvoston nimeämät henkilöt, yhteisöt ja elimet, joita asetuksessa tarkoitettu varojen ja taloudellisten resurssien jäädyttäminen koskee.

               (2)

               Turvallisuusneuvoston komitea päätti 21 päivänä maaliskuuta 2016 päätöslauselman 1718(2006) nojalla, että neljä Yhdistyneiden kansakuntien turvallisuusneuvoston päätöslauselmassa 2270 (2016) mainittua alusta eivät ole yrityksen Ocean Maritime Management valvomia tai käyttämiä taloudellisia resursseja eikä niihin sen vuoksi sovelleta Yhdistyneiden kansakuntien turvallisuusneuvoston päätöslauselmassa 1718 (2006) määrättyä varojen jäädyttämistä.

               (3)

               Sen vuoksi asetuksen (EY) N:o 329/2007 liite IV olisi saatettava ajan tasalle,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 329/2007 liite IV tämän asetuksen liitteen mukaisesti.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 12 päivänä huhtikuuta 2016.

            Komission puolesta

            puheenjohtajan nimissä

            Ulkopolitiikan välineiden hallinnon päällikkö

      (1)  EUVL L 88, 29.3.2007, s. 1.

      LIITE
      Korvataan asetuksen (EY) N:o 329/2007 liitteessä IV ”Ocean Maritime Management Company, Limited (OMM) (tunnetaan myös nimellä OMM). Osoite: a) Donghung Dong, Central District, PO Box 120, Pyongyang, DPRK; b) Dongheung-dong Changgwang Street, Chung-Ku, PO Box 125, Pyongyang, DPRK. Lisätietoja: a) Kansainvälisen merenkulkujärjestön (IMO) tunnistenumero: 1790183; b) Ocean Maritime Management Company, Limitedillä oli keskeinen rooli Kuubasta Korean demokraattiseen kansantasavaltaan heinäkuussa 2013 suuntautuneen aseista ja niihin liittyvistä tarvikkeista koostuneen kätketyn rahdin kuljetuksen järjestämisessä. Ocean Maritime Management Company, Limited, edisti näin ollen päätöslauselmilla kiellettyjä toimia, erityisesti asevientikieltoa, josta määrätään päätöslauselmassa 1718(2006), sellaisena kuin se on muutettuna päätöslauselmalla 1874(2009), ja näillä päätöslauselmilla käyttöön otettujen toimenpiteiden kiertämistä, c) Ocean Maritime Management Company, Limited liikennöi/käyttää seuraavia aluksia, joiden IMO-numerot ovat seuraavat: a) Chol Ryong (Ryong Gun Bong) 8606173, b) Chong Bong (Greenlight) (Blue Nouvelle) 8909575, c) Chong Rim 2 8916293, d) Dawnlight 9110236, e) Ever Bright 88 (J Star) 8914934, f) Gold Star 3 (benevolence 2) 8405402, g) Hoe Ryong 9041552, h) Hu Chang (O Un Chong Nyon) 8330815, i) Hui Chon (Hwang Gum San 2) 8405270, j) JH 86 8602531, k) Ji Hye San (Hyok Sin 2) 8018900, l) Jin Tai 9163154, m) Jin Teng 9163166, n) Kang Gye (Pi Ryu Gang) 8829593, o) Mi Rim 8713471, p) Mi Rim 2 9361407, q) Rang (Po Thong Gang) 8829555, r) Orion Star (Richocean) 9333589, s) Ra Nam 2 8625545, t) Ra Nam 3 9314650, u) Ryo Myong 8987333, v) Ryong Rim (Jon Jin 2) 8018912, w) Se Pho (Rak Won 2) 8819017, x) Songjin (Jang Ja San Chong Nyon Ho) 8133530, y) South Hill 2 8412467, z) South Hill 5 9138680, aa) Tan Chon (Ryon Gang 2) 7640378, bb) Thae Pyong San (Petrel 1) 9009085, cc) Tong Hung San (Chong Chon Gang) 7937317, dd) Grand Karo 8511823, ee) Tong Hung 8661575. Nimeämispäivä: 28.7.2014.” seuraavasti:

         ”Ocean Maritime Management Company, Limited (OMM) (tunnetaan myös nimellä OMM). Osoite: a) Donghung Dong, Central District, PO Box 120, Pyongyang, DPRK; b) Dongheung-dong Changgwang Street, Chung-Ku, PO Box 125, Pyongyang, DPRK. Lisätietoja: a) Kansainvälisen merenkulkujärjestön (IMO) tunnistenumero: 1790183; b) Ocean Maritime Management Company, Limitedillä oli keskeinen rooli Kuubasta Korean demokraattiseen kansantasavaltaan heinäkuussa 2013 suuntautuneen aseista ja niihin liittyvistä tarvikkeista koostuneen kätketyn rahdin kuljetuksen järjestämisessä. Ocean Maritime Management Company, Limited edisti näin ollen päätöslauselmilla kiellettyjä toimia, erityisesti asevientikieltoa, josta määrätään päätöslauselmassa 1718(2006), sellaisena kuin se on muutettuna päätöslauselmalla 1874(2009), ja näillä päätöslauselmilla käyttöön otettujen toimenpiteiden kiertämistä; c) Ocean Maritime Management Company, Limited liikennöi/käyttää seuraavia aluksia, joiden IMO-numerot ovat seuraavat: a) Chol Ryong (Ryong Gun Bong) 8606173, b) Chong Bong (Greenlight) (Blue Nouvelle) 8909575, c) Chong Rim 2 8916293, d) Dawnlight 9110236, e) Ever Bright 88 (J Star) 8914934, f) Gold Star 3 (benevolence 2) 8405402, g) Hoe Ryong 9041552, h) Hu Chang (O Un Chong Nyon) 8330815, i) Hui Chon (Hwang Gum San 2) 8405270, j) Ji Hye San (Hyok Sin 2) 8018900, k) Kang Gye (Pi Ryu Gang) 8829593, l) Mi Rim 8713471, m) Mi Rim 2 9361407, n) Rang (Po Thong Gang) 8829555, o) Orion Star (Richocean) 9333589, p) Ra Nam 2 8625545, q) Ra Nam 3 9314650, r) Ryo Myong 8987333, s) Ryong Rim (Jon Jin 2) 8018912, t) Se Pho (Rak Won 2) 8819017, u) Songjin (Jang Ja San Chong Nyon Ho) 8133530, v) South Hill 2 8412467, w) South Hill 5 9138680, x) Tan Chon (Ryon Gang 2) 7640378, y) Thae Pyong San (Petrel 1) 9009085, z) Tong Hung San (Chong Chon Gang) 7937317, aa) Tong Hung 8661575. Nimeämispäivä: 28.7.2014.”


title: Komission täytäntöönpanoasetus (EU) 2015/1976, annettu 8 päivänä heinäkuuta 2015, vähävaraisimmille suunnatun eurooppalaisen avun rahastoa koskevista sääntöjenvastaisuuksista Euroopan parlamentin ja neuvoston asetuksen (EU) N:o 223/2014 nojalla tehtävien ilmoitusten antamistiheydestä ja -tavasta

text:
               10.11.2015

               FI

               Euroopan unionin virallinen lehti

               L 293/26

         KOMISSION TÄYTÄNTÖÖNPANOASETUS (EU) 2015/1976,
   annettu 8 päivänä heinäkuuta 2015,
   vähävaraisimmille suunnatun eurooppalaisen avun rahastoa koskevista sääntöjenvastaisuuksista Euroopan parlamentin ja neuvoston asetuksen (EU) N:o 223/2014 nojalla tehtävien ilmoitusten antamistiheydestä ja -tavasta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon vähävaraisimmille suunnatun eurooppalaisen avun rahastosta 11 päivänä maaliskuuta 2014 annetun Euroopan parlamentin ja neuvoston asetuksen (EU) N:o 223/2014 (1) ja erityisesti sen 30 artiklan 2 kohdan,
   sekä katsoo seuraavaa:

               (1)

               Jäsenvaltioiden edellytetään ilmoittavan sääntöjenvastaisuuksista asetuksen (EU) N:o 223/2014 30 artiklan 2 kohdan nojalla ja komission delegoidun asetuksen (EU) 2015/1972 (2) mukaisesti.

               (2)

               Unionin taloudellisia etuja olisi suojattava samalla tavalla riippumatta siitä, mitä rahastoa käytetään niiden tavoitteiden saavuttamiseksi, joiden vuoksi rahasto perustettiin. Sen vuoksi komissiolle annetaan asetuksessa (EU) N:o 223/2014 sekä asetuksissa (EU) N:o 1303/2013 (3), (EU) N:o 1306/2013 (4) ja Euroopan parlamentin ja neuvoston asetuksessa (EU) N:o 514/2014 (5) toimivalta antaa sääntöjä sääntöjenvastaisuuksien ilmoittamisesta. Jotta voidaan varmistaa, että kaikkiin rahastoihin, joita kyseisillä asetuksilla säännellään, sovelletaan samanlaisia sääntöjä, tähän asetukseen on tarpeen sisällyttää samanlaiset säännökset kuin komission täytäntöönpanoasetuksiin (EU) 2015/1974 (6), (EU) 2015/1975 (7). ja (EU) 2015/1977 (8).

               (3)

               Sääntöjenvastaisuustapausten tehokkaan analysoinnin ja yleisen hallinnoinnin varmistamiseksi jäsenvaltioiden edellytetään toimittavan komissiolle säännöllisesti ja hyvissä ajoin tietoja havaituista sääntöjenvastaisuuksista. Unionin taloudellisten etujen suojaamiseksi on tarpeen säätää yhdenmukaiset edellytykset tietojen toimittamiselle erityisesti toimittamistiheyden ja -tavan osalta.

               (4)

               Jotta voidaan välttää sääntöjenvastaisuuden vaikutukset siitä ilmoittavan jäsenvaltion ulkopuolella, jäsenvaltioiden olisi ilmoitettava sääntöjenvastaisuuksista komissiolle viipymättä.

               (5)

               Jotta sähköisten välineiden käytöstä saatavia etuja voitaisiin hyödyntää tietojenvaihdossa täysipainoisesti ja varmistaa samalla tiedonvaihdon turvallisuus, jäsenvaltioiden olisi käytettävä sääntöjenvastaisuuksien hallinnointijärjestelmää (IMS), joka on käytettävissä komission perustamassa petostentorjunnan tietojärjestelmässä.

               (6)

               Jäsenvaltioiden ja komission olisi varmistettava, että sääntöjenvastaisuuksien hallinnointijärjestelmän kautta tapahtuva tietojen siirto suoritetaan turvallisesti ottaen huomioon tietojen käytettävyys, eheys, autenttisuus ja luottamuksellisuus.

               (7)

               Ilmoitettujen tietojen vertailukelpoisuuden varmistamiseksi sääntöjenvastaisuuksista on tarpeen ilmoittaa käyttäen yksinomaan rahayksikköä, euroa rahayksikkönä. Niiden jäsenvaltioiden, jotka eivät ole ottaneet euroa käyttöön, on tarpeen määritellä valuuttakurssi, jota käytetään muunnettaessa rahamääriä euroiksi, ja valuuttakurssi, jota käytetään muunnettaessa niitä menoja, joita ei ole kirjattu todentamisviranomaisen tileille.

               (8)

               Tässä asetuksessa säädetyt toimenpiteet ovat asetuksen (EU) N:o 223/2014 63 artiklassa tarkoitetun komitean lausunnon mukaisia.

               (9)

               Koska kyseessä olevasta rahastosta on jo suoritettu maksuja ja sääntöjenvastaisuuksia voi esiintyä, tämän asetuksen säännöksiä olisi sovellettava välittömästi. Tämä asetus tulee sen vuoksi voimaan sitä päivää seuraavana päivänä, jona se on julkaistu Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Kohde
   Tässä asetuksessa säädetään asetuksen (EU) N:o 223/2014 30 artiklan 2 kohdan kuudennessa alakohdassa tarkoitetuista sääntöjenvastaisuuksista tehtävien ilmoitusten antamistiheydestä ja -tavasta.
   2 artikla
   Sääntöjenvastaisuuksista tehtävien ilmoitusten antamistiheys
   1.   Jäsenvaltioiden on lähetettävä komissiolle kunkin vuosineljänneksen päättymistä seuraavien kahden kuukauden kuluessa alustava ilmoitus delegoidun asetuksen (EU) 2015/1972 3 artiklassa tarkoitetuista sääntöjenvastaisuuksista.
   2.   Jäsenvaltioiden on lähetettävä komissiolle delegoidun asetuksen (EU) 2015/1972 4 artiklassa tarkoitettu seurantailmoitus mahdollisimman pian asiaa koskevat tiedot saatuaan.
   3.   Jäsenvaltion on ilmoitettava välittömästi komissiolle havaituista tai oletettavasti tapahtuneista sääntöjenvastaisuuksista ja mainittava muut jäsenvaltiot, joita asia koskee, jos sääntöjenvastaisuuksilla on jäsenvaltion alueen ulkopuolelle kohdistuvia vaikutuksia.
   3 artikla
   Tietojen antamistapa
   Delegoidun asetuksen (EU) 2015/1972 3 ja 4 artiklassa tarkoitetut tiedot on lähetettävä sähköisesti komission perustamaa sääntöjenvastaisuuksien hallinnointijärjestelmää käyttäen.
   4 artikla
   Euron käyttö
   1.   Jäsenvaltioiden on ilmoitettava määrät euroina.
   2.   Niiden jäsenvaltioiden, jotka eivät ole ottaneet euroa käyttöön siihen mennessä, kun delegoidun asetuksen (EU) 2015/1972 3 artiklan 2 kohdassa tarkoitettu ilmoitus annetaan, on muunnettava määrät kansallisesta valuutasta euroiksi asetuksen (EU) N:o 223/2014 43 artiklan mukaisesti. Jos menoja ei ole kirjattu todentamisviranomaisen tileille, on käytettävä alustavan ilmoituksen antamisajankohtana tuoreinta komission kuukausittain sähköisesti julkaisemaa kirjanpitokurssia.
   5 artikla
   Voimaantulo
   Tämä asetus tulee voimaan sitä päivää seuraavana päivänä, jona se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä heinäkuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 72, 12.3.2014, s. 1.

      (2)  Komission delegoitu asetus (EU) 2015/1972, annettu 8 päivänä heinäkuuta 2015, vähävaraisimmille suunnatun eurooppalaisen avun rahastosta 11 päivänä maaliskuuta 2014 annetun Euroopan parlamentin ja neuvoston asetuksen (EU) N:o 223/2014 täydentämisestä sääntöjenvastaisuuksien ilmoittamista koskevilla erityissäännöksillä vähävaraisimmille suunnatun eurooppalaisen avun rahaston osalta (katso tämän virallisen lehden sivu 11).

      (3)  Euroopan parlamentin ja neuvoston asetus (EU) N:o 1303/2013, annettu 17 päivänä joulukuuta 2013, Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä sekä neuvoston asetuksen (EY) N:o 1083/2006 kumoamisesta (EUVL L 347, 20.12.2013, s. 320).

      (4)  Euroopan parlamentin ja neuvoston asetus (EU) N:o 1306/2013, annettu 17 päivänä joulukuuta 2013, yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta (EUVL L 347, 20.12.2013, s. 549).

      (5)  Euroopan parlamentin ja neuvoston asetus (EU) N:o 514/2014, annettu 16 päivänä huhtikuuta 2014, turvapaikka-, maahanmuutto- ja kotouttamisrahastoon sekä poliisiyhteistyön, rikollisuuden ehkäisemisen ja torjumisen sekä kriisinhallinnan rahoitusvälineeseen sovellettavista yleisistä säännöksistä (EUVL L 150, 20.5.2014, s. 112).

      (6)  Komission täytäntöönpanoasetus (EU) 2015/1974, annettu 8 päivänä heinäkuuta 2015, Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista sääntöjenvastaisuuksista Euroopan parlamentin ja neuvoston asetuksen (EU) N:o 1303/2013 nojalla tehtävien ilmoitusten antamistiheydestä ja -tavasta (katso tämän virallisen lehden sivu 20).

      (7)  Komission täytäntöönpanoasetus (EU) 2015/1975, annettu 8 päivänä heinäkuuta 2015, Euroopan maatalouden tukirahastoa ja Euroopan maaseudun kehittämisen maatalousrahastoa koskevista sääntöjenvastaisuuksista Euroopan parlamentin ja neuvoston asetuksen (EU) N:o 1306/2013 nojalla tehtävien ilmoitusten antamistiheydestä ja -tavasta (katso tämän virallisen lehden sivu 23).

      (8)  Komission täytäntöönpanoasetus (EU) 2015/1977, annettu 8 päivänä heinäkuuta 2015,turvapaikka-, maahanmuutto- ja kotouttamisrahastoa sekä poliisiyhteistyön, rikollisuuden ehkäisemisen ja torjumisen sekä kriisinhallinnan rahoitusvälinettä koskevista sääntöjenvastaisuuksista Euroopan parlamentin ja neuvoston asetuksen (EU) N:o 514/2014 nojalla tehtävien ilmoitusten antamistiheydestä ja -tavasta (katso tämän virallisen lehden sivu 29).


title: Komission täytäntöönpanoasetus (EU) N:o 11/2012, annettu 9 päivänä tammikuuta 2012 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               10.1.2012

               FI

               Euroopan unionin virallinen lehti

               L 6/3

         KOMISSION TÄYTÄNTÖÖNPANOASETUS (EU) N:o 11/2012,
   annettu 9 päivänä tammikuuta 2012,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:

               (1)

               Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

               (2)

               Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

         ON HYVÄKSYNYT TÄMÄN ASETUKSEN:
   1 artikla
   Asetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä tammikuuta 2012.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  MA

                  60,0

                  TN

                  101,1

                  TR

                  86,6

                  ZZ

                  82,6

                  0707 00 05

                  EG

                  182,1

                  TR

                  155,0

                  ZZ

                  168,6

                  0709 91 00

                  EG

                  208,4

                  ZZ

                  208,4

                  0709 93 10

                  MA

                  57,7

                  TR

                  102,6

                  ZZ

                  80,2

                  0805 10 20

                  CL

                  33,0

                  MA

                  62,6

                  TR

                  61,8

                  ZZ

                  52,5

                  0805 20 10

                  MA

                  74,1

                  ZZ

                  74,1

                  0805 20 30, 0805 20 50, 0805 20 70, 0805 20 90

                  IL

                  74,4

                  MA

                  62,0

                  TR

                  89,1

                  ZZ

                  75,2

                  0805 50 10

                  AR

                  53,1

                  MA

                  126,4

                  TR

                  47,0

                  ZZ

                  75,5

                  0808 10 80

                  CA

                  125,9

                  US

                  94,3

                  ZA

                  128,3

                  ZZ

                  116,2

                  0808 30 90

                  CN

                  107,0

                  US

                  112,3

                  ZZ

                  109,7

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 1403/2013, annettu 19 päivänä joulukuuta 2013 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä (Liquirizia di Calabria (SAN))

text:
               21.12.2013

               FI

               Euroopan unionin virallinen lehti

               L 349/86

         KOMISSION TÄYTÄNTÖÖNPANOASETUS (EU) N:o 1403/2013,
   annettu 19 päivänä joulukuuta 2013,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä (Liquirizia di Calabria (SAN))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Italian esittämän pyynnön, joka koski komission asetuksen (EU) N:o 1072/2011 (2) nojalla rekisteröidyn suojatun alkuperänimityksen ”Liquirizia di Calabria” eritelmän muutoksen hyväksymistä.

               (2)

               Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä
                   (3).

               (3)

               Koska komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, eritelmän muutos olisi hyväksyttävä,

         ON HYVÄKSYNYT TÄMÄN ASETUKSEN:
   1 artikla
   Hyväksytään tämän asetuksen liitteessä olevaa nimitystä koskeva eritelmän muutos, joka on julkaistu Euroopan unionin virallisessa lehdessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä joulukuuta 2013.

            Komission puolesta, puheenjohtajan nimissä

         Dacian CIOLOȘ

            Komission jäsen

      (1)  EUVL L 343, 14.12.2012, s. 1.

      (2)  EUVL L 278, 25.10.2011, s. 1.

      (3)  EUVL C 219, 31.7.2013, s. 12.

      LIITE
      Ihmisravinnoksi tarkoitetut perussopimuksen liitteeseen I kuuluvat maataloustuotteet:

         Luokka 1.8   Muut perussopimuksen liitteeseen I kuuluvat tuotteet (mausteet jne.)

      Asetuksen (EU) N:o 1151/2012 liitteessä I olevassa I kohdassa luetellut maataloustuotteet ja elintarvikkeet:

         Luokka 2.4   Leipomo-, konditoria-, makeis- ja keksituotteet

      ITALIA
      Liquirizia di Calabria (SAN)